ক্যানভাস

কিছু সময় কেটে যাক,... কিছু মায়াময় নীরবতায়

কাটুক কিছুক্ষণ কিছু অব্যাক্ত যন্ত্রণায়।

কলঙ্কের লাজ আজ হোক অস্ত্রের ঝংকার

ভেঙ্গে যাক শৃঙ্খল......হোক্‌ ভেঙ্গেচুরে একাকার!

ললাটে খচিত যে ধ্বংসের আহ্বান

শপথের বুলিতে হোক তাই অবিচল প্রত্যয়...

রূপ নিক সাধনায়... দিগন্তে নেমে আসা বর্ণিল সন্ধ্যায়!

হৃদয়ের সিন্দুকে তোলা থাক—কিছু

সুগোপন অবিনাশী ইচ্ছা

ভেসে যাক স্বপ্নেরা, ভেসে যাক্‌... একাকি কাগুজে বাঁধহারা চিন্তায়।

ফেলে আসা ধুলোপড়া পথটায় যুক্ত যে ছাইরঙ্গা চিহ্ন

মিশুক আঁধারে...মিশে যাক্‌ আলোছায়া জোছনায়............

গীটারের সুর-লয় ডুবে যাক স্মৃতির মূর্ছনায়

কাটুক্‌ না কিছুক্ষন......অব্যাক্ত যন্ত্রণায়!

শব্দের অনুভূতি লোপ পাক বিষাদের সুগভীর নীলিমায়...

আঁখিপটে আঁকা হোক কিছু জল... কাজলের কালিমায়! ☺